เรื่องร้องเรียน: ตลาด First One ที่อยู่ข้างคอนโด มีการส่งเสียงดังรบกวนที่พักอาศับรอบข้างเรื่อยมา และเป็นเวลานาน ไม่ว่าเสียงโรงหนังกลางแจ้ง เสียงเพลงจากร้านเหล้า และล่าสุดคือคอนเสิร์ต ไม่ทราบง่าทางเขตอนุญาตให้จัดได้อย่างไร ผู้พักอาศัยและนิติคอนโดได้แจ้งเรื่องไปเป็นเดือนแล้วยังไม่จัดการ จนปล่อยให้มีงานจัดคอนเสิร์ตกลางแจ้งขึ้นมาได้ รบกวนตรวจสอบด่วน
การดำเนินการของเจ้าหน้าที่: วันที่ 18 มีนาคม 2566 เวลา 21.00 น. สำนักงานเขตธนบุรีและสถานีตำรวจนครบาลตลาดพลูได้ร่วมกันตรวจสอบกรณีการแสดงดนตรีบนเวทีคอนเสิร์ตส่งเสียงดังรบกวน โดยในเบื้องต้นได้ขอให้ผู้จัดงานลดระดับเสียงลงทันที ขณะนี้สำนักงานเขตธนบุรีอยู่ระหว่างดำเนินการตามขั้นตอนของกฎหมายกรณี แสดงดนตรี โดยไม่ได้รับอนุญาต
ความเห็นของผู้แจ้ง: เจ้าหน้าที่ลงมาปฏิบัติจริงก็ถือว่าโอเคมาก แต่อยากให้เข้มงวดเอาจริงเอาจัง เพื่อไม่ให้เกิดเหตุการณ์แบบนี้อีกในครั้งถัดไป *เพิ่มเติมเมื่อคืนมีเหตุวัยรุ่นตีกันหลังจบงาน และใช้อาวุธปืนยิง 2-3 นัดตรงบริเวณหน้าคอนโด ซึ่งใกล้ห้องผมที่อยู่ชั้น 2 ห้องติดถนน และสงสาร รปภ.ที่ต้องเข้าไปห้ามวัยรุ่นกลุ่มนี้ ซึ่งเป็นผลมาจากงานคอนเสิร์ตนี้ ทั้งนี้ขอให้กำลังใจเจ้าหน้าที่ที่ทำงานอย่างเคร่งครัดด้วยครับ
พื้นที่: แขวงตลาดพลู เขตธนบุรี กรุงเทพมหานคร